Sandy Bridge

Sandy Bridge on selle Inteli protsessorite mikroarhitektuuri koodnimi, mis on Nehalemi mikroarhitektuuri järglane. Sandy Bridge'i arhitektuuriga protsessoreid nimetatakse ka teise generatsiooni Intel Core'i protsessoriteks. Sandy Bridge'i protsessorid valmistatakse 32 nm tootmisprotsessiga. Ivy Bridge on selliste protsessorite koodnimi, mis on Sandy Bridge'i mikroarhitektuuriga ja valmistatud 22 nm tootmisprotsessiga. Sandy Bridge'i mikroahitektuuri protsessorituumad töötati põhiliselt välja Inteli Iisraelis Haifa linnas asuvas teaduskeskuses. Algne koodnimi oli Gesher, mis heebrea keeles tähendab 'silda'. Esimest korda demonstreeris Intel Sandy Bridge'i protsessorit avalikult septembris 2009. Nehalemi arhitektuuriga võrreldes parandatud omadused: Protsessorituumad ja graafikaprotsessor asuvad samal kiibil (Nehalemi protsessoritel asus erinevatel kiipidel, aga samal plaadil) Iga tuuma kohta on 32 kB andmete ja 32 kB koodi L1-vahemälu (3 takti) ning 256 kB L2-vahemälu (8 clocks) L3-vahemälu saab lisaks protsessorituumadele kasutada ka graafikaprotsessor 64-baidine vahemälu reapikkus Kiiremad protsessorite instruktsioonid AES plokkšifri ja SHA-1 räsifunktsiooni jaoks Protsessorituumad, graafikaprotsessor ja vahemälud on ühendatud 256-bitise ringsiini abil Advanced Vector Extensions (AVX) 256-bitised vektorinstruktsioonid paralleelselt tehtavate arvutuste jaoks Intel Quick Sync Video, riistvaraline tugi video pakkimiseks ja lahtipakkimiseks Protsessoris võib olla kuni 8 tuuma või 16 loogilist tuuma (Inteli Hyper-threading-tehnoloogia abil) Ivy Bridge on Inteli nende Sandy Bridge'i protsessorite koodnimi, mis on valmistatud 22 nm tootmismeetodil. Inteli 22 nm tootmismeetodi põhiliseks uuenduseks peale väiksemate kiipide on kolme väravaga ehk 3D-transistorid. Inteli sõnul on selle tehnoloogia abil võimalik kiipide voolutarvet tunduvalt vähendada. Ivy Bridge'i protsessorid on tagasiühilduvad Sandy Bridge'i tooteperega. Siiski vajavad vana kiibistikuga emaplaadid baasvahetussüsteemi uuendust. Intel plaanib välja anda ka uue emaplaadi kiibistiku (Panther Point) koos Ivy Bridge'i protsessoriga. Panther Pointi peamisteks uuteks funktsioonideks on kiibistikku sisse ehitatud USB 3.0 tugi ja PCI Express 3.0 siini tugi. Sandy Bridge'i arhitektuuriga võrreldes on parandatud järgmist: integreeritud graafikaprotsessor lisab toe DirectX 11, OpenGL 3.1 ja OpenCL 1.1 rakendusliidestele; krüptograafiaprogrammide lihtsustamiseks lisab Ivy Bridge riistvaralise juhuarvugeneraatori. Sama tuumade arvu ja taktsageduse korral on Sandy Bridge'i protsessor umbes 17% võimsam kui Nehalemi protsessor. Integreeritud graafika on kaks kuni neli korda kiirem kui Nehalemi arhitektuuril. Inteli jõudluse eesmärgid (võrreldes Sandy Bridge'iga): 50% väiksem energiatarve sama jõudluse saavutamiseks; samas hinnaklassis olevad protsessorid on kuni 20% kiiremad; 30% (3DMark 06) – 60% (3DMark Vantage) kasv integreeritud graafikaprotsessori kiiruses. Protsessorimudeli sufiksite seletused: K – taktsageduse ülekiirendamine on lubatud S – rõhku on pandud protsessori kiirusele T – rõhku on pandud väiksemale voolutarbele X – arvutiriistvara entusiastidele mõeldud protsessor Protsessorimudeli sufiksite seletused: M – sülearvutiprotsessor XM – ülekiirendamine on lubatud QM – nelja tuumaga protsessor E – väikese energiatarbega protsessor QE – nelja tuumaga protsessor LE – suhteliselt väikese energiatarbega, töötab siiski suurema taktsagedusega UE – eriti väikese energiatarbega 31. jaanuaril 2011 teatas Intel, et eemaldab müügilt ning kutsub tagasi kõik seni müüdud P67- ja H67- (mudel SLH84/SLH82) kiibistikul põhinevad emaplaadid. Sandy Bridge'i kiibistikel Z68 ja Q67 seda probleemi ei esinenud. Tagasikutsumise põhjuseks oli probleem kiibistikus, mis võib lõppeda SATA-II pordi ülesütlemisega. Porti ühendatud kõvaketastele ja neile salvestatud andmetele ohtu ei ole. Inteli sõnul esineb see probleem keskmiselt 5% kasutajatel 3 aasta jooksul. Vea tõenäosus kasvab, kui kasutaja salvestab või loeb andmeid kõvakettalt intensiivsemalt. Intel peatas ajutiselt 67-seeria kiibistiku müügi oma partneritele. Kaks nädalat hiljem Intel siiski taastas vigase kiibistiku müügi arvutitootjatele tingimusel, et seda kasutatakse ainult sellistel emaplaatidel, kus see viga ei avaldu. 14. veebruaril alustas Intel parandatud kiibistiku müüki (mudelid P67 SLJ4C ja H67 SLJ49). Inteli hinnangul läks see probleem ettevõttele maksma 1 miljard dollarit. Emaplaatide tootjad (nagu ASUS ja Gigabyte Technology) ja arvutite tootjad (nagu Dell ja Hewlett-Packard) lõpetasid vigase kiibistikuga toodete müügi ning hakkasid pakkuma kas vigase toote asendamist või ostetud toote eest raha tagasi. Üldiselt on tehnikaajakirjanikud Sandy Bridge'i arhitektuuriga protsessorid positiivselt vastu võtnud. Kritiseeritakse vaid Inteli otsust lubada üle kiirendada väheseid Sandy Bridge'i protsessoreid. K-versiooni mudelid on ainukesed, mida on võimalik üle kiirendada, aga nendegi puhul on vähem võimalusi kui Nehalemi arhitektuuri puhul. Sandy Bridge'i ja Ivy Bridge'i järeltulijaks on mikroarhitektuur Haswell. Eeldatavalt tulevad Haswelli arhitektuuril põhinevad protsessorid turule aastal 2013. Tootmiskulude vähendamiseks soovib Intel Haswelli protsessoritel panna pingestabilisaatorid otse protsessori plaadile. Lisaks on Intel lubanud rohkem tähelepanu pöörata graafika arvutusvõimsuse prandamisele. "The Sandy Bridge Preview". AnandTech. 27. august 2010. Vaadatud 26. novembril 2011. "Intel's Roadmap: Ivy Bridge, Panther Point, and SSDs". AnandTech. 6. mai 2010. Vaadatud 26. novembril 2011. "'Sandy Bridge' Breaks the Mold for Chip Codenames". 28. detsember 2010. Originaali arhiivikoopia seisuga 6. aprill 2012. Vaadatud 27. novembril 2011. "IDF 2009 – Intel Shows off 22nm & 32nm, Sandy Bridge Demoed". AnandTech. 22. september 2009. Vaadatud 27. novembril 2011. "Intel's Sandy Bridge Architecture Exposed". AnandTech.com. 14. september 2010. Vaadatud 26. novembril 2011. "Intel 22nm Technology". Intel. 20. november 2011. Vaadatud 26. novembril 2011. "Intel Integrates USB 3.0 into Ivy Bridge Platform, Thunderbolt Optional". AnandTech.com. 14. september 2010. Vaadatud 26. novembril 2011. "And Now: Ivy Bridge GPU Architectures Detailed". AnandTech.com. 13. september 2011. Vaadatud 26. novembril 2011. "The Sandy Bridge Review: Intel Core i7-2600K, i5-2500K and Core i3-2100 Tested". AnandTech.com. 3. jaanuar 2010. Vaadatud 26. novembril 2011. "Ivy Bridge GPU Performance: Up to 60% Faster than SNB & Better QuickSync". AnandTech.com. 13. september 2011. Vaadatud 26. novembril 2011. "Learn About Intel Processor Numbers". Intel. Vaadatud 26. novembril 2011. "Intel Core i7-3960X (Sandy Bridge-E) And X79 Platform Preview". 12. september 2011. Vaadatud 26. novembril 2011. "Sandy Bridge-E and X79 available for (pre-)order". VR-Zone Technology beats. 31. oktoober 2011. Originaali arhiivikoopia seisuga 17. november 2011. Vaadatud 12. novembril 2011. "Learn About Intel Processor Numbers". Vaadatud 26. novembril 2011. "Intel Mobile Celeron B815". Vaadatud 26. novembril 2011. "Intel's Sandy Bridge chipset flaw: The fallout". cnet.com. 31. jaanuar 2011. Originaali arhiivikoopia seisuga 14. oktoober 2011. Vaadatud 26. novembril 2011. "Tom's Hardware,Intel Identifies Cougar Point Chipset Error, Halts Shipments". Vaadatud 26. novembril 2011. "Intel will continue shipping flawed Sandy Bridge chipsets". Originaali arhiivikoopia seisuga 9. detsember 2011. Vaadatud 26. novembril 2011. http://www.theregister.co.uk/2011/01/31/intel_cougar_point_update/ "Intel chip bug affects HP, Dell, Samsung and Lenovo". BBC News. 3. veebruar 2011. Vaadatud 26. novembril 2011. "HP to offer refund for PCs with flawed Intel chip". Reuters. 2. veebruar 2011. Originaali arhiivikoopia seisuga 25. juuli 2012. Vaadatud 26. novembril 2011. "Intel's Second-Gen Core CPUs: The Sandy Bridge Review". AnandTech.com. 3. jaanuar 2010. Vaadatud 26. novembril 2011. "Haswell chip completes Ultrabook 'revolution'". The Circuits Blog. CNET.com. 14. september 2011. Vaadatud 24. novembril 2011. "Intel Haswell Info". www.anandtech.com. 9. november 2011. Vaadatud 27. novembril 2011.